61. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 423 της 23 Ιουν./11 Ιουλ. 1962 (ΦΕΚ Α΄ 102)  Περί προσόντων και τρόπου διορισμού Αστυκτηνιάτρων του Σώματος Αστυνομίας Πόλεων.  Έχοντες υπ’ όψιν το άρθρ. 28 του Κ.Ν. 2458/53 (ΦΕΚ τ.Α΄ αριθ. 11/1958), την υπ’ αριθ. 92128 από 16.12.54 απόφασιν του Υπουργού Εσωτερικών «περί αναθέσεως αρμοδιοτήτων του Υπουργού Εσωτερικών εις τον Υπουργόν Εσωτερικών», (ΦΕΚ τ. Β΄ αριθ. 250/54) ως και την υπ’ αριθ. 329 από 30.5.62 γνωμοδότησιν του Συμβουλίου Επικρατείας, προτάσει του Ημετέρου επί των Εσωτερικών Υφυπουργού, απεφασίσαμεν και διατάσσομεν: Άρθρ.1.-Προς διορισμόν εις θέσεις Αστυκτηνιάτρων του Σώματος Αστυνομίας Πόλεων απαιτείται όπως οι υποψήφιοι κέκτηνται τα εν άρθρ. 34 παρ. 1 περ. γ΄, δ΄, ε΄ (πρώτη περίοδος) προσόντα του Οργανισμου του Αστυν. Σώματος και επί πλέον δέον να είναι πτυχιούχοι Κτηνιατρικής Σχολής ημεδαπού Πανεπιστημίου ή ισοτίμου Σχολής της αλλοδαπής. Ως ανώτατον όριον ηλικίας, καθορίζεται το 35ον έτος των υποψηφίων συμπεπληρωμένον. Ως ημερομηνία γεννήσεως τούτων λογίζεται η 31 Δεκεμβρίου του έτους γεννήσεώς των. Άρθρ.2.-Οι προς διορισμόν υποψήφιοι οφείλουν να υποβάλουν εντός τακτής προθεσμίας οριζομένης υπό του Υπουργού Εσωτερικών, εις την Γενικήν Διεύθυνσιν Αστυνομίας Πόλεων του Υπουργείου Εσωτερικών σχετικήν αίτησιν επισυνάπτοντες: α)Το πρωτότυπον ή αντίγραφον Πτυχίου Κτηνιατρικής Σχολής ημεδαπού Πανεπιστημίου ή προκειμένου περί κατόχων τοιούτων Αλλοδαπής Κτηνιατρικής Σχολής, ενδεικτικόν του Πανεπιστημίου Θεσσαλονίκης ότι υπέστησαν ευδοκίμως την υπό των Πανεπιστημιακών Νόμων οριζομένην δοκιμασίαν προς εξάσκησιν του Κτηνιατρικού επαγγέλματος εν Ελλάδι και του διορισμού εν δημοσία θέσει, β)Πιστοποιητικόν Δήμου ή Κοινότητος, εμφαίνον χρονολογίαν γεννήσεώς των και ότι είναι Έλληνες υπήκοοι, γ) Πιστοποιητικόν του αρμοδίου Στρατολογικού Γραφείου εμφαίνον ότι εξεπλήρωσαν τας στρατιωτικάς των υποχρεώσεις ή ότι απηλλάγησαν νομίμως, δ)Πιστοποιητικόν Ποινικού των Μητρώου και τοιούτον Εισαγγελίας εμφαίνον ότι δεν καταδιώκονται, ε)Βεβαίωσιν της οικείας αστυνομικής αρχής ότι ητήσαντο την έκδοσιν πιστοποιητικού περί της νομιμοφροσύνης των συμφώνως προς τας κειμένας διατάξεις και ς) (εφ’ όσον κέκτηνται) παν έτερον στοιχείον σχέσιν έχον με την επιστημονικήν των κατάρτισιν (οίον διδακτορικόν δίπλωμα, διατριβάς επί θεμάτων αστυκτηνιατρικής κλπ.) την τυχόν προϋπηρεσίαν των κλπ. Άρθρ.3.-Οι υποψήφιοι προς διορισμόν υποβάλλονται υποχρεωτικώς εις υγειονομικήν εξέτασιν διενεργουμένην υπό της Ανωτάτης Υγειονομικής Αστυνομικής Επιτροπής. Άρθρ.4.-1.Αι εν άρθρ. 2 αιτήσεις και λοιπά δικαιολογητικά των υποψηφίων ως και το αποτέλεσμα της Υγειονομικής Επιτροπής αποστέλλονται εις το κατ’ άρθρ. 67 του Οργανισμού του Σώματος Αστυνομικόν Συμβούλιον, όπερ, εκτιμών τα εν τω φακέλλω των στοιχεία κρίνει περί των εκ τούτων ικανών προς διορισμόν και των τυχόν ανικάνων ελλείψει τυπικών ή ουσιαστικών προσόντων ή δια λόγους υγείας, συντάσσει δε δύο σχετικούς πίνακας. 2.Οι ανωτέρω πίνακες υποβάλλονται εις τον Υπουργόν Εσωτερικών όστις διορίζει τους εκ τούτων καταλλήλους ως αστυκτηνιάτρους, εάν οι προς διορισμόν κρινόμενοι υπό του Συμβουλίου ως κατάλληλοι είναι ίσοι ή ολιγώτεροι των κενών θέσεων. Άλλως, επιλέγει και διορίζει τους εκ τούτων κατά την ητιολογημένην κρίσιν του ικανωτέρους. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί των Εσωτερικών Υφυπουργόν ανατίθεμεν την δημοσίευσιν και εκτέλεσιν του παρόντος.   Σελ. 90,06 (α)  Οργανικοί Νόμοι 4.ΑΑ.α.61   1217  